ร้านก๋วยเตี๋ยวร้านนี้จะอยู่ติดถนนกิ่งแก้วเลยค่ะ เป็นร้านที่เปิดเฉพาะตอนดึกๆ ซิมขับผ่านหลายรอบแล้ว เลยมาขอลองซักหน่อย หน้าร้านมีที่จอดรด ขับขึ้นมาจอดได้เลยค่ะ 

ซิมสั่ง เส้นหมี่ลูกชิ้นหมู ใส่แต่ผักบุ้ง ซึ่งที่เด็ดคือ น้ำซุป ร้อนและ เข้มข้นค่ะ อร่อยดีทีเดียว ส่วนเส้นแอบนิ่มไปหน่อย ลวกนานไปนิดค่ะ ลูกชิ้นหมูใช้ได้ค่ะ เด้งๆ รสชาติดีทีเดียว โดยรวมก็ทานหมดนะคะ ซุปร้อนๆซดคล่องคอดีค่ะ 

ส่วนคุณชายสั่ง 2 ชาม เป็น เส้นหมี่แห้งลูกชิ้นเนื้อ เนื้อไม่คาวค่ะ แบบแห้งก็อร่อยไปอีกแบบ ขอน้ำซุปได้ค่ะ ส่วนอีกชามเป็นแบบเส้นหมี่ลูกชิ้นเนื้อ ซึ่งไม่ได้ปรุงเลย ทานทั้งอย่างนั้น คุณชายบอกอร่อยดี 

สนนราคาชามละ 40 บาท สามารถแวะมาฝากท้องยามค่ำคืนได้เลย เจ้าของร้านน่ารักค่ะ ยิ้มแย้มดีทีเดียว 